Arstid ütlevad teile, et see tõbi on progresseeruv ning pöördumatu aju haigus, millele siiani ei ole leitud peatavat ravi. Osades riikides on kasutusel ravimid, mis haiguse kulgu vähesel määral võivad pidurdada. Ma tahaksin öelda, et nad eksivad, aga ei saa. Kuid on siiski mõningaid tähelepanekuid, millest abi võib olla.
Kas Alzheimeri tõve kulgu saab kergendada?
Näiteks on mitmed uuringud näidanud, et Vahemere dieet on seotud kognitiivsete probleemide – sealhulgas Alzheimeri tõve – väiksema tekkeriskiga. Vahemere dieedis on aga palju flavonoide. Need on looduslikud kemikaalid, mida leidub erinevates puu- ja köögiviljades, aga ka taimsetes jookides, nagu tee ja vein.